
A V I Z


asupra propunerii legislative privind organizarea 


activităţii de expertiză tehnică.





		În conformitate cu prevederile art.86 din  Regulamentul Camerei Deputaţilor, Comisia juridică, de disciplină şi imunităţi, a fost sesizată, spre dezbatere şi avizare, cu propunerea legislativă privind  organizarea activităţii de expertiză tehnică, trimisă cu adresa nr.101 din 15 iunie 1998, înregistrată sub nr.417/XVIII/11 din 16 iunie 1998.


		Potrivit prevederilor art.57 din Regulamentul Camerei Deputaţilor, membrii comisiei au luat în dezbatere propunerea legislativă, menţionată mai sus, în şedinţa din 2 iulie 1998.


		În urma examinării, constatându-se că această iniţiativă legislativă nu contravine prevederilor constituţuionale, membrii comisiei au hotărât, cu majoritate de voturi, să o avizeze favorabil, cu recomandarea ca, pentru dezbaterea în fond, Comisia pentru industrii şi servicii  să ţină seama de necesitatea solicitării punctului de vedere a Guvernului, în conformitate cu prevederile art.110 alin.(1) şi art.137 alin. (5) din Constituţia României.


		În raport de obiectul şi conţinutul său, propunerea legislativă face parte din categoria legilor ordinare.

